VARAAIT
Kas sa oled kohvisõltlane?
Kas masin ei käivitu hommikul ilma väikse turgutuseta?
Sõltuvustest rääkides, on hea alustada kohviga.
See on nn "lubatud sõltuvus".
Suur osa kristlastest on sõltuvuses sellest mustast joogist.
Kohvi kõrvalmõjud on küllaltki väiksed
ja hetkeline turgutav toime on vägagi tõeline.
Kohvi tähtsus seltskonnajoogina on vaieldamatu.
Seega paljude jaoks on kohv kasulik sõltuvus.
Kohv tõesti tekitab sõltuvust, nagu paljud teisedki asjad.
Räägime täna sõltuvustest,
eriti sellistest, mis ei lase meil jääda sõltuvusse Jumalast.
Räägime asjadest, mis röövivad Jumala koha me eludes.
Janne Viljamaa on kirjutanud väga hea raamatu sõltuvustest.
Selle nimi on: "Pean saama! Inimkond sõltuvuste küüsis".
Ta käsitleb teoses väga laialdaselt erinevaid sõltuvusi.
Sellest me räägime täna:
asjadest, mis tekitavad sõltuvust.
Tere tulemast "Varaaita"! Tore, et oled kaasas.
VARAAIT
Sõltuvus on ladina keeles addictus.
Selle otsene tähendus on "jätta kellegi võimusesse".
Üldjuhul mõeldakse selle all
korduvat, tugeva tungi poolt juhitud käitumist.
See on sunniviisiline vajadus midagi teha või kogeda.
Sõltuvus võib olla nii vaimne kui ka füüsiline.
Viljamaa kirjutab oma raamatus, et kõigi sõltuvustega on seotud
pingeline ootus ja võitlus ning lõpuks
väljakannatamatust survest vabanemine.
Sõltlane on kaotaja:
mäng mängib mänguriga, viin joob alkohoolikut,
suits kõrvetab nikotiinisõltuvusega inimest.
Sõltlane teeb, sööb, joob, hoorab ja suitsetab
ega suuda lõpetada, isegi kui tahaks.
Sõltlane kordab teatud emotsionaalseid seisundeid,
mida ta kontrollib uimastite, söögi või tegevusega.
Nii kirjutab Viljamaa.
Sõltuvusi saab jagada kaheks:
materiaalsed ja tegevusega seotud sõltuvused.
Mõlemaid võime vaadelda neljast eri vaatenurgast:
psüühilisest, füüsilisest, sotsiaalsest ja harjumuslikust.
Materiaalsed sõltuvused on alkoholi-, uimasti- või ravimisõltuvus.
Materiaalset sõltuvust on võimalik mõõta.
Kuid tegevusega seotud sõltuvuste mõõtmine on palju raskem.
See, mis on kellegi jaoks sõltuvus, ei ole seda teise jaoks.
Tegevuslikud sõltuvused on näiteks seksi-, läheduse-, internetisõltuvus,
söömishäired ja isegi trennisõltuvus.
Üks tegevusliku sõltuvuse tunnustest on võimetus tunda tegevusest rõõmu.
Viljamaa ütleb, et sõltuvus on korduv iseendale kaotamine.
Hasartmängusõltlane võib üks hetk avastada,
et ta on mänginud maha pere järgmise nädala toiduraha.
Kuid ta usub, et võidab järgmise ringiga.
Muidugi võib sõltlane oma sõltuvusest kasu saada.
Hästi teenivad sportlased on mingil määral sõltlased.
Samamoodi tähtsad poliitikud ja edukad ärimehed.
Neil on raske lõpetada.
Sõltuvusega kaasneb tugev vajadus saada juurde.
Inimene harjub kõigega.
Selleks et kogemust korrata, sõltlane peab suurendama kogust.
Viina kulub rohkem, porno peab olema jõhkram,
mängu tulevad kangemad uimastid, jne.
Ükskõik kes võib olla sõltlane.
Kõik inimesed ei jää sõltuvusse sama kiiresti.
On uuritud, et kalduvus millestki sõltuvusse jääda on geneetiline.
Kuid ainuüksi geen ei tee kellestki alkohoolikut,
kui ümbritsev keskkond seda ei soosi.
Inimene võib oma otsuste ja enesedistsipliiniga
kontrollida oma sõltuvusi - ükskõik, mis geenid tal on.
Teisalt võib ükskõik kes millestki sõltuvusse jääda,
kui ta lubab endale midagi piisavalt palju.
Negatiivse sõltuvusega on oluliselt seotud
laastav mõju sõltlasele endale ja teda ümbritsevatele inimestele.
Sotsiaalsed suhted kannatavad.
Ükskõik millest võib saada türann, mis valitseb kogu elu üle,
vähehaaval lõhub kõik ja imeb elust rõõmu välja.
Sõltuvustel on kombeks korduda.
Mulle meeldib see sõna.
Sõltuvused kuhjuvad.
Üks sõltuvus on justkui väravaks teistele sõltuvustele.
Saades ühest sõltuvusest lahti, asendab inimene selle kohe teisega.
Alkohol vahetub mängimise või töönarkomaania vastu.
Võib juhtuda ka nii,
et raske eluolukord toob välja uue sõltuvuse
mis toob endaga veelgi suurema ahastuse.
Sõltuvuse küüsis olev inimene on pime ega näe oma sõltuvust.
Lõpuni välja arvab ta, et kontrollib oma sõltuvust.
Ta keeldub probleemi tunnistamast nii kaua kui võimalik ja veidi veel.
"Ma ei ole veel alkohoolik!"
"Ma oskan mõistlikult tarbida. Ma võin iga hetk ära lõpetada."
Need on sõltlase kuldsed sõnad.
Alles siis, kui inimene tunnistab oma sõltuvust
ja et ta ei saa ise oma vanglast välja,
alles siis võib ta vabaneda.
Piiblis on tõsine näide inimesest, kes ei mõistnud, et ta mängib tulega.
See inimene oli sõltuvuses paljudest asjadest.
VARAAIT
Simson oli üks Iisraeli kohtumõistjatest.
Rahvald ei olnud veel kuningat.
Simson oli meeletult tugev mees, kellel oli äärmiselt nõrk tahtejõud.
Simson sündis "Jumala kuldlusikas suus".
Temas oli tohutu potensiaal ja väga eriline ülesanne.
Jumala ingel ilmus eakale Maanoahile ja tema naisele
ning tõotas, et nad saavad erilise poeglapse.
Ingel ütles: "Sest vaata, sa jääd lapseootele
ja tood poja ilmale; ära siis nüüd joo veini ega vägijooki
ja ära söö midagi roojast,
sest poiss peab olema Jumalale nasiiriks emaihust alates
kuni oma surmapäevani!"
Nasiir tähendas "Jumalale eraldatud inimene".
Ta pühendas end Jumalale, tõotades elada puhast elu.
Simson oli Jumalale eraldatud sünnist saati,
kuna tal oli eriline ülesanne.
Ta pidi vabastama Iisraeli rahva vilistide käest.
See oli ta eluülesanne, kutsumus.
Lapseootel olev naine pidi hoidma ennast ja oma last kõige vale eest.
Nasiir ei tohtinud juua alkohoolseid jooke.
Nasiir ei tohtinud puudutada midagi roojast, näiteks surnud looma.
Nasiir pidi kogu südamest täitma Moosese seadust ja elama moraalset elu.
Nasiir ei tohtinud oma juukseid lõigata.
Teiste nasiiride puhul kehtis tõotus teatud aja.
Kuid Simson kutsuti olema eluaegne nasiir.
Simson kukkus potti, nagu Obelix,
ega tohtinud enam nõiajooki juua, kuna sai sündides nii suure annuse.
Talle anti tohutu ülesanne ja ainulaadne tugevus.
Kuigi meie sünniga ei kaasnenud suuri tõotusi nagu Simsonil,
igaühele meist on antud tohutu suur potensiaal ja ülesanne.
Jumal on loonud mind ja sind austama oma eludega Teda.
Seal, kuhu Ta meid on seadnud.
Ta on seadnud meid aitama inimesi Tema juurde,
ühel või teisel viisil.
Ka meile on antud ande ja võimeid, millega teenida Jumalat ja üksteist.
Kuid liiga tihti elame me iseendale ja kasutame Jumala antud ande valesti.
Liiga tihti on meil rammu palju, kuid ohtlikult nõrk tahtejõud.
VARAAIT
Simsoni probleemiks oli, et ta alatasa unustas,
milleks ta oli sündinud.
Ta unustas ära Jumala kutsumise.
Ta võttis endale vilistist naise,
kuigi juudid ei tohtinud paganatega abielluda.
Nasiirid veel vähem.
Kuigi vanemad ei olnud nõus, ütles Simson: "Aga ma tahan!"
Tee peal vilistide külla kohtus Simson lõviga.
Jumala Vaim tuli ta sisse ja ta tappis lõvi paljaste kätega.
Kui ta läks siis oma naisele järgi,
kaapis ta surnud lõvi seest mett.
Ta puudutas roojast looma.
Kuigi Jumal oli selle ära keelanud.
Samal teekonnal olles, korraldas Simson poissmeeste peo,
kus joodi kindlasti veini, kuigi see oli nasiirile keelatud.
Oma uhkuses ja purjus peaga andis ta vilistidele mõistatuse.
Oma isa päästmiseks,
Simsoni naine sundis oma meest talle mõistatust lahti seletama.
Siis Simson vihastas ja lõi maha 30 vilisti...
...eesli lõualuuga.
Ta võttis nende riided ja andis mõistatuse seletajaile.
Simsonist sai vilistide suurim vaenlane.
Peale neid sündmusi elas Simson rahulikult edasi,
need olid Iisraeli rahu aastad. Simson tegutses kohtumõistjana.
Umbes 20 aastat elati rahus.
Kuid naised ahvatlesid ikka seda Jumala poolt kutsutud meest.
Ta käis hoorade juures,
peale selle armus ta ülepeakaela vilistist naise nimega Deliila.
Temast on kirjutatud palju laule.
See naine sai tema saatuseks.
Simson tundis, et ta on erand.
Reeglid kehtisid teiste jaoks, mitte tema jaoks.
Millised olid mehe viimased aastad vilistide vangikongis?
Nad aheldasid ta vaskahelatega, ta käis ringiratast ja jahvatas.
Kuidas siis nii läks?
Millal see sai juhtuda? Kuidas ta kaotas Jumala õnnistuse?
On väga oluline näha, et see ei juhtunud hetkega.
See juhtus samma sammu haaval.
Üks samm siiapoole, teine samm ka kõrvale.
Veel kolmas samm samas suunas. Veereva lumepalli efekt.
Korduv sõnakuulmatus Jumala vastu
viis ta vähehaaval Jumalast kaugemale.
Kuni kaardimaja varises kokku.
Kohtumõistjate raamatus öeldakse:
"Ja pärast seda armastas ta Soreki jõe ääres Deliila-nimelist naist.
Siis vilistite vürstid tulid naise juurde ja ütlesid temale:
"Meelita teda ja vaata, kus tal see suur jõud on
ja kuidas me saaksime temast jagu ja teda kinni siduda,
et teda alistada, siis anname igamees sulle 1100 hõbeseeklit!"
Ja Deliila ütles Simsonile:
"Räägi mulle, kus sul see suur jõud on ja millega tuleks sind siduda,
et sind saaks alistada?" (Km 16:4-6)
Deliila sai Simsoni südame kätte.
Ta sai mehe nööri otsa kui oina.
Vilistid ostsid Deliila rahaga ära. Jällegi oli raha kurja juur.
Deliila meelitas Simsonit, et teada saada ta jõu saladust.
Simson kogu aeg arvas, et olukord on kontrolli all.
Nagu iga sõltlane, Simson mõtles, et ta saab veel hakkama.
"Veel sellega saan ka hakkama."
Jumala arm ja ustavus panid Simsoni lootma oma jõu
ja Jumala kannatlikkuse peale.
"Mul on see asi kontrolli all! Võin iga hetk lõpetada."
Kui toored kõõlused, uued köied ega juuste punumine
ei saanud Simsonit alal hoida,
siis Deliila vihastas ja veenis teda armastusega.
"Kui sa armastad mind, siis sa jagad oma saladust minuga!"
Lõpuks Simson paljastas, et ta jõu saladus on pikad juuksed.
Piibel ütleb:
"Ta uinutas Simsonit oma põlvedel ja kutsus ühe mehe,
kes pügas tema seitse juuksekiharat;
ta nõrgestas Simsonit ja selle jõud lahkus temast.
Ja Deliila ütles: "Vilistid tulevad sulle kallale, Simson!"
Simson ärkas unest ja mõtles: "Ma lähen välja nagu ennegi
ja raputan enese lahti!"
Aga ta ei teadnud, et Issand oli temast lahkunud."
Patt teeb tuimaks.
Patt teeb pimedaks.
Patt muudab ettekujutust maailmast.
See muudab meie väärtuseid. Igasugune patt teeb seda.
Eriti need asjad, mis on tekitanud meis sõltuvust.
Reaalsus saab moonutatud.
Teised näevad, kuidas Matti on kaotanud kontrolli,
aga Matti mõtleb: "Ma olen varemgi hakkama saanud!"
Tihtipeale, kui lubame patu oma ellu,
see patt muudab meie arusaamist reaalsusest.
Meie mõtlemine muutub.
Kui me ei paranda meelt, hakkame mõtlema teistmoodi.
Kui Jumal lõpuks annab armu ja toob meeleparandusele,
imestad: "Kuidas ma küll sain nii mõelda?"
"Kuidas ma sain olla nii pime?"
Võib-olla elad praegu sellist elu.
Oled mitu korda langenud samas valdkonnas.
Oled sõltuvuses millestki, mis valitseb su elu üle.
Oled parandanud meelt, tunnistanud üles, püüdnud lõpetada.
Võib-olla keegi veel ei tea su sõltuvusest.
Jumal pole ka tuliseid kive taevast alla visanud.
"Küll Jumal veel mõistab, küll Ta veel andestab."
Kas on olemas piir, kust edasi Jumal muudab tegevusviisi?
Kas on vaja minna nii kaugele, et abikaasa lahkub?
Varandus võetakse käest ära,
tervis halveneb, tuleb sunniviisiline peatus.
See ei tähenda, et tervis on alati meie võimuses.
Aga Jumal peab vahel peatama meid väga raskete asjadega.
Selleks, et meid üles äratada.
Piibel ütleb:
" Ja vilistid võtsid ta kinni ja torkasid tal silmad välja;
ja nad viisid ta Assasse, aheldasid vaskahelatega
ja ta pidi vangikojas jahvatama."
See oli Simsoni peatamine. Talt võeti ära Jumala jõud.
Ta ei teadnud seda, kuid sai peagi teada.
Talt võeti ära nägemine. Silmad põletati ära, rebiti välja.
Ta aheldati kinni ja temast sai veoloom.
Härja kombel pidi ta käima ringiratast ja jahvatama.
Lõpuks viidi ta Daago-jumala peole, et teda häbistada.
Ta oli juba tükk aega vanglas olnud.
Madalamale ei saanud Simson enam langeda.
Meie eludes tähendab see,
et patuga mängimise lõpptulemus on avalik häbistus.
Kui me ei paranda meelt.
Samm sammu haaval vajume patu sisse.
Lähme järjest kaugemale ja teeme südame kõvaks.
Kuid ükskõik millal, keset oma kiusatusi,
võime hüüda Jumalat appi.
Meil on võimalus hüüda Jeesuse nime ja pöörduda Tema poole.
Piibel ütleb Psalmis 50:15:
"Ja hüüa mind appi ahastuse päeval; siis ma tõmban su sellest välja
ja sina annad mulle au!"
Ükskõik millal, keset kiusatust,
võin hüüda Jumalat appi
ja Tema pöörab mu tähelepanu patust kõrvale.
Kui ma pöördun Tema poole.
See päriselt toimib.
Jumal on tõotanud sind aidata.
Hüüa appi Jeesust, austa Teda ja Ta Sõna.
Kohtumõistjate raamatu 16. peatükis öeldakse veel:
"Aga ta juuksed hakkasid jälle kasvama, pärast seda kui need olid pöetud."
See on võimas rõõmusõnum!
Simsoni juuksed hakkasid kasvama, ta jõud taastus.
Jumal ei jätnud teda maha ega hüljanud lõplikult.
Ta sai veel Simsonit kasutada.
Isegi kui me oleme kõigega mööda pannud,
kui oleme jätnud maha oma lapsepõlve usu,
kui oleme lõhkunud ära oma abielu ja inimsuhted,
kui kõik on kadunud meie sõltuvuse tõttu,
Jumal ikka tahab andestada. Ta tahab anda sulle uue jõu.
Sellepärast Jeesus sai inimeseks ja suri meie eest,
et meie patud saaksid andestatud.
Tänu Jeesusele on sul uus võimalus!
Tema on väeline sind aitama!
Jumal ütleb: "Lähme siit edasi Minu tahtmise järgi."
Kui Simsoni jõud taastus, Jumal kasutas teda veel kord,
väelisemalt, kui kunagi varem.
Daagoni peol Simson lükkas ümber hoone tugisambad,
surmates rohkem viliste, kui ta elu jooksul oli surmanud.
Simson ikkagi viis täide selle kutsumuse,
mille jaoks Jumal tahtis, et ta sünnib.
Ta vabastas Iisraeli vilistide võimu alt.
Kuigi ta ei läinud kõige sirgemat teed pidi,
teisiti, kui Jumal algselt planeeris,
Jumal suutis ikkagi Simsoni kaudu tegutseda.
Sest Tema on ustav ka sinu elus.
Ta suudab ja tahab vabastada sind sellest vanglast,
kuhu sõltuvused on sind lukustanud.
Ta saab ja tahab viia su elus täide selle plaani,
mille jaoks Ta on sind algselt loonud.
Isegi kui selle tee peal on kurvid.
Uues testamendis on kirjas, kuidas Jeesus luges Jesaja raamatut.
Lk 4:17-21: "Ta rullis raamatu lahti ja leidis koha, kuhu oli kirjutatud:
"Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist ja pimedatele nägemist,
laskma vabadusse rõhutuid, kuulutama Issanda meelepärast aastat."
Ja keeranud raamatu kokku,
andis Jeesus selle sünagoogi teenri kätte ja istus maha.
Ja kõikide silmad sünagoogis vaatasid ainiti teda.
Tema hakkkas neile rääkima:
"Täna on see kirjakoht teie kuuldes täide läinud."
Jeesus oli alustamas oma 3-aastast teenistust.
Ta otsis Jesaja raamatust välja just selle kirjakoha.
Seal oli kirjas kogu Ta päästeplaani põhimõte.
Ta tuli maailma, et vabastada patuseid, sõltuvustes elavaid inimesi.
Ma ei tea, mis on sinu sõltuvus.
Võib-olla on su sõltuvuseks alkohol, ravimid, inimesed.
söömine või söömata jätmine, mängud.
Olgu see, mis tahes!
Üks on täiesti kindel -
ei ole olemas pattu, sõltuvust, millest Jeesus ei suuda vabastada.
Saatan ütleb, et sa ei saa sellest kunagi lahti.
Teised inimesed mõtlevad ja võib-olla räägivad nii.
Ka sina ise usud seda. Aga see pole tõde.
Jeesus saab ja tahab sind vabastada.
Tunnista reaalsust sellisena, nagu see on.
Mööna, et oled sõltuvuses, palu andestust valedele valikutele.
Palu uut võimalust.
Jeesus annab sulle tahtmise saada lahti.
Ta murrab katki selle vajaduse saada juurde.
Ta annab sulle inimesi, kellega koos terveneda.
Ära jää üks oma probleemidega.
Jaga neid sõbraga, otsige koos abi.
Sa veel tänad Issandat selle eest, et Ta on sind vabastanud.
Sellega võib minna aega, kuid Jumal kindlasti teeb seda.
Sa ise ei saa hakkama, aga Jeesus saab.
Palvetame koos.
Jeesus, täname Sind selle eest, et oled lepitanud me patud Kolgatal
ja oled tulnud vabastama vange.
Jeesus, oled tõotanud, et Sina oled vabastaja
Sa murrad katki kõik ahelad.
Näed kõiki neid inimesi, kes vaatavad seda saadet,
kes on sõltuvuses millestki.
Isa, murra need ahelad, anna tahtmine saada lahti.
Aitäh, et Sa vastad!
Aitäh, Issand, et Sina vabastad. Jeesuse nimel, aamen.
Aitäh, et olid meiega koos.
Kui tahad toetada selle saate valmimist,
võid helistada TV7 annetustelefonil 900 1777. Helistades annetad 7 eur.
Rohkem võimalusi toetamiseks leiad kodulehelt www.tv7.ee.
Kohtume taas kahe nädala pärast.
Jumal õnnistagu sind
ja andku sulle armu uskuda, et su patud on andestatud.
Nägemist!
Tõlge: Sanna Pitko